CELEX: 32015R1986
Language: hr
Date: 2015-11-11 00:00:00
Title: Provedbena uredba Komisije (EU) 2015/1986 оd 11. studenoga 2015. o utvrđivanju standardnih obrazaca za objavljivanje obavijesti u području javne nabave i stavljanju izvan snage Provedbene uredbe (EU) br. 842/2011 (Tekst značajan za EGP)

12.11.2015   
            
            
               HR
            
            
               Službeni list Europske unije
            
            
               L 296/1
            
         PROVEDBENA UREDBA KOMISIJE (EU) 2015/1986
   оd 11. studenoga 2015.
   o utvrđivanju standardnih obrazaca za objavljivanje obavijesti u području javne nabave i stavljanju izvan snage Provedbene uredbe (EU) br. 842/2011
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/665/EEZ od 21. prosinca 1989. o usklađivanju zakona i drugih propisa u odnosu na primjenu postupaka kontrole na sklapanje ugovora o javnoj nabavi robe i javnim radovima (1), a posebno njezin članak 3.a,
   uzimajući u obzir Direktivu Vijeća 92/13/EEZ od 25. veljače 1992. o usklađivanju zakona i drugih propisa o primjeni pravila Zajednice u postupcima nabave subjekata koji djeluju u sektoru vodnoga gospodarstva, energetskom, prometnom i telekomunikacijskom sektoru (2), a posebno njezin članak 3.a,
   uzimajući u obzir Direktivu 2009/81/EZ Europskog parlamenta i Vijeća od 13. srpnja 2009. o usklađivanju postupaka nabave za određene ugovore o radovima, ugovore o nabavi robe i ugovore o uslugama koje sklapaju javni naručitelji ili naručitelji u području obrane i sigurnosti te izmjeni direktiva 2004/17/EZ i 2004/18/EZ (3), a posebno njezin članak 32. stavak 1., članak 52. stavak 2. i članak 64.,
   uzimajući u obzir Direktivu 2014/23/EU Europskog parlamenta i Vijeća od 26. veljače 2014. o dodjeli ugovorâ o koncesiji (4), a posebno njezin članak 33. stavke 1. i 2.,
   uzimajući u obzir Direktivu 2014/24/EU Europskog parlamenta i Vijeća od 26. veljače 2014. o javnoj nabavi i o stavljanju izvan snage Direktive 2004/18/EZ (5), a posebno njezin članak 51. stavke 1. i 2., članak 75. stavak 3. i članak 79. stavak 3.
   uzimajući u obzir Direktivu 2014/25/EU Europskog parlamenta i Vijeća od 26. veljače 2014. o nabavi subjekata koji djeluju u sektoru vodnog gospodarstva, energetskom i prometnom sektoru te sektoru poštanskih usluga i stavljanju izvan snage Direktive 2004/17/EZ (6), a posebno njezin članak 71. stavke 1. i 2., članak 92. stavak 3. i članak 96. stavak 2.,
   budući da:
   
               (1)
            
            
               Direktivama 89/665/EEZ i 2014/24/EU zahtijeva se da se ugovori o javnoj nabavi robe, ugovori o javnim radovima i ugovori o javnim uslugama oglašavaju u Službenom listu Europske unije. Obavijesti za te objave trebaju uključivati podatke utvrđene u tim Direktivama.
            
         
               (2)
            
            
               Direktivama 92/13/EEZ i 2014/25/EU zahtijeva se da se ugovori o radovima, ugovori o nabavi robe i ugovori o uslugama u sektoru vodnoga gospodarstva, energetskom i prometnom sektoru te sektoru poštanskih usluga oglašavaju u Službenom listu Europske unije. Obavijesti za te objave trebaju uključivati podatke utvrđene u tim Direktivama.
            
         
               (3)
            
            
               Direktivom 2009/81/EZ zahtijeva se da se određeni ugovori o radovima, ugovori o nabavi robe i ugovori o uslugama u području obrane i sigurnosti oglašavaju u Službenom listu Europske unije. Obavijesti za to oglašavanje trebaju uključivati podatke utvrđene u toj Direktivi.
            
         
               (4)
            
            
               Direktivama 89/665/EEZ, 92/13/EEZ i 2014/23/EU zahtijeva se da se koncesije za radove i koncesije za usluge oglašavaju u Službenom listu Europske unije. Obavijesti za te objave trebaju uključivati podatke utvrđene u tim Direktivama.
            
         
               (5)
            
            
               Provedbenom uredbom Komisije (EU) br. 842/2011 (7) utvrđuju se standardni obrasci predviđeni direktivama 2004/17/EZ, 2004/18/EZ, 2009/81/EZ, 89/665/EEZ i 92/13/EEZ.
            
         
               (6)
            
            
               U cilju sukladnosti s direktivama 2014/23/EU, 2014/24/EU i 2014/25/EU te kako bi se osigurala potpuna učinkovitost direktiva 89/665/EEZ i 92/13/EEZ, potrebno je prilagoditi standardne obrasce iz Priloga Provedbenoj uredbi (EU) br. 842/2011 i dodati nove standardne obrasce. S obzirom na broj i opseg potrebnih prilagodbi, Provedbenu uredbu (EU) br. 842/2011 potrebno je zamijeniti.
            
         
               (7)
            
            
               Međutim ako država članica provede direktive 2014/23/EU, 2014/24/EU ili 2014/25/EU ili izmjene Direktive 89/665/EEZ ili 92/13/EEZ prije isteka roka 18. travnja 2016., njezini javni naručitelji i naručitelji trebali bi nakon toga upotrebljavati isključivo standardne obrasce utvrđene ovom Provedbenom uredbom s obzirom na to da su jedino oni osmišljeni kako bi osigurali sukladnost s pravnim zahtjevima novih ili izmijenjenih direktiva.
            
         
               (8)
            
            
               Direktiva 2009/81/EZ nije izmijenjena, stoga nisu izmijenjeni ni standardni obrasci predviđeni tom Direktivom. Oni bi se dakle trebali i dalje upotrebljavati do stavljanja Provedbene uredbe (EU) br. 842/2011 izvan snage.
            
         
               (9)
            
            
               Mjere predviđene ovom Uredbom u skladu su s mišljenjem Savjetodavnog odbora za javnu nabavu,
            
         DONIJELA JE OVU UREDBU:
   Članak 1.
   Za objavu obavijesti iz članaka 48., 49., 50., 72., 75. i 79. Direktive 2014/24/EU u Službenom listu Europske unije javni naručitelji upotrebljavaju standardne obrasce utvrđene u prilozima I., II., III., u prilozima VIII. do XI. i prilozima XVII. i XVIII. ovoj Uredbi.
   Članak 2.
   Za objavu obavijesti iz članaka 67. do 70. i članaka 89., 92. i 96. Direktive 2014/25/EU u Službenom listu Europske unije naručitelji upotrebljavaju standardne obrasce utvrđene u prilozima IV. do XI. te prilozima XVII. i XIX. ovoj Uredbi.
   Članak 3.
   Za objavu obavijesti iz članaka 30. i 52. te članka 60. stavka 4. druge alineje Direktive 2009/81/EZ u Službenom listu Europske unije javni naručitelji i naručitelji upotrebljavaju standardne obrasce utvrđene u prilozima XIII. do XVI. ovoj Uredbi.
   Članak 4.
   Za objavu obavijesti iz članaka 31., 32. i 43. Direktive 2014/23/EU u Službenom listu Europske unije javni naručitelji i naručitelji upotrebljavaju standardne obrasce utvrđene u prilozima XI., XVI., XX., XXI. i XXII. ovoj Uredbi.
   Članak 5.
   Za objavu obavijesti iz članka 2.d stavka 4. druge alineje direktiva 89/665/EEZ i 92/13/EEZ u Službenom listu Europske unije javni naručitelji i naručitelji upotrebljavaju standardni obrazac utvrđen u Prilogu XII. ovoj Uredbi.
   Članak 6.
   Javni naručitelji i naručitelji dostavljaju obrasce Uredu za publikacije Europske unije elektroničkim putem, uporabom mrežne aplikacije eNotices ili sustava TED ePošiljatelj.
   Članak 7.
   Utvrđeni su sljedeći standardni obrasci:
   Popis standardnih obrazaca
   
               Standardni obrazac 1.
            
            
               :
            
            
               „Prethodna informacijska obavijest”: Prilog I.
            
         
               Standardni obrazac 2.
            
            
               :
            
            
               „Obavijest o nadmetanju”: Prilog II.
            
         
               Standardni obrazac 3.
            
            
               :
            
            
               „Obavijest o dodjeli ugovora”: Prilog III.
            
         
               Standardni obrazac 4.
            
            
               :
            
            
               „Periodična indikativna obavijest – sektorska nabava”: Prilog IV.
            
         
               Standardni obrazac 5.
            
            
               :
            
            
               „Obavijest o nadmetanju – sektorska nabava”: Prilog V.
            
         
               Standardni obrazac 6.
            
            
               :
            
            
               „Obavijest o dodjeli ugovora – sektorska nabava”: Prilog VI.
            
         
               Standardni obrazac 7.
            
            
               :
            
            
               „Kvalifikacijski sustav – sektorska nabava”: Prilog VII.
            
         
               Standardni obrazac 8.
            
            
               :
            
            
               „Obavijest na profilu kupca”: Prilog VIII.
            
         
               Standardni obrazac 12.
            
            
               :
            
            
               „Obavijest o projektnom natječaju”: Prilog IX.
            
         
               Standardni obrazac 13.
            
            
               :
            
            
               „Rezultati projektnog natječaja”: Prilog X.
            
         
               Standardni obrazac 14.
            
            
               :
            
            
               „Ispravak”: Prilog XI.
            
         
               Standardni obrazac 15.
            
            
               :
            
            
               „Obavijest za dobrovoljnu ex ante transparentnost”: Prilog XII.
            
         
               Standardni obrazac 16.
            
            
               :
            
            
               „Prethodna informacijska obavijest – obrana i sigurnost”: Prilog XIII.
            
         
               Standardni obrazac 17.
            
            
               :
            
            
               „Poziv na nadmetanje – obrana i sigurnost”: Prilog XIV.
            
         
               Standardni obrazac 18.
            
            
               :
            
            
               „Obavijest o sklopljenim ugovorima – obrana i sigurnost”: Prilog XV.
            
         
               Standardni obrazac 19.
            
            
               :
            
            
               „Poziv na podugovaranje – obrana i sigurnost”: Prilog XVI.
            
         
               Standardni obrazac 20.
            
            
               :
            
            
               „Obavijest o izmjeni”: Prilog XVII.
            
         
               Standardni obrazac 21.
            
            
               :
            
            
               „Društvene i druge posebne usluge – javni ugovori”: Prilog XVIII.
            
         
               Standardni obrazac 22.
            
            
               :
            
            
               „Društvene i druge posebne usluge – sektorska nabava”: Prilog XIX.
            
         
               Standardni obrazac 23.
            
            
               :
            
            
               „Društvene i druge posebne usluge – koncesije”: Prilog XX.
            
         
               Standardni obrazac 24.
            
            
               :
            
            
               „Obavijest o koncesiji”: Prilog XXI.
            
         
               Standardni obrazac 25.
            
            
               :
            
            
               „Obavijest o dodjeli koncesije”: Prilog XXII.
            
         Članak 8.
   Provedbena uredba (EU) br. 842/2011 stavlja se izvan snage s učinkom od 18. travnja 2016.
   Članak 9.
   Ova Uredba stupa na snagu dvadesetog dana od dana objave u Službenom listu Europske unije.
   Članak 3. primjenjuje se od 18. travnja 2016.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. studenoga 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 395, 30.12.1989., str. 33.
   
   
      (2)  SL L 76, 23.3.1992., str. 14.
   
   
      (3)  SL L 216, 20.8.2009., str. 76.
   
   
      (4)  SL L 94, 28.3.2014., str. 1.
   
   
      (5)  SL L 94, 28.3.2014., str. 65.
   
   
      (6)  SL L 94, 28.3.2014., str. 243.
   
   
      (7)  Provedbena uredba Komisije (EU) br. 842/2011 od 19. kolovoza 2011. o utvrđivanju standardnih obrazaca za objavljivanje obavijesti u okviru postupaka javne nabave i stavljanju izvan snage Uredbe (EZ) br. 1564/2005, SL L 222, 27.8.2011., str. 1.
   
   
      PRILOG I
      
         
      
         
      
         
      
         
      
         
   
   
      PRILOG II
      
         
      
         
      
         
      
         
      
         
   
   
      PRILOG III
      
         
      
         
      
         
      
         
      
         
      
         
   
   
      PRILOG IV
      
         
      
         
      
         
      
         
      
         
   
   
      PRILOG V
      
         
      
         
      
         
      
         
      
         
   
   
      PRILOG VI
      
         
      
         
      
         
      
         
      
         
      
         
   
   
      PRILOG VII
      
         
      
         
      
         
      
         
   
   
      PRILOG VIII
      
         
      
         
   
   
      PRILOG IX
      
         
      
         
      
         
   
   
      PRILOG X
      
         
      
         
      
         
   
   
      PRILOG XI
      
         
      
         
   
   
      PRILOG XII
      
         
      
         
      
         
      
         
      
         
      
         
      
         
      
         
      
         
   
   
      PRILOG XIII
      
         
      
         
      
         
      
         
      
         
      
         
   
   
      PRILOG XIV
      
         
      
         
      
         
      
         
      
         
      
         
      
         
      
         
      
         
      
         
      
         
      
         
   
   
      PRILOG XV
      
         
      
         
      
         
      
         
      
         
      
         
      
         
      
         
   
   
      PRILOG XVI
      
         
      
         
      
         
      
         
      
         
      
         
      
         
   
   
      PRILOG XVII
      
         
      
         
      
         
      
         
   
   
      PRILOG XVIII
      
         
      
         
      
         
      
         
      
         
      
         
   
   
      PRILOG XIX
      
         
      
         
      
         
      
         
      
         
      
         
   
   
      PRILOG XX
      
         
      
         
      
         
      
         
      
         
      
         
   
   
      PRILOG XXI
      
         
      
         
      
         
      
         
   
   
      PRILOG XXII